Odense Adresse-Contoirs Efterretninger, 1834-02-10
Den ulykkelige Duel imellem Hr. Dulong, der døde om Morgenen den 30te Jan., og Gen. Bugea ud har ret sat Parisernes Penne, Munde, Been og Bajonetter i Bevægelse. J de sidste 18 Aar har ingen Tvekamp imellem Deputerede (!) havt saa sørgeligt et Udfald. Hvorledes det egentlig hænger sammen med Anledningen til den, er formedelst de modsigende Beretninger ikke ganske klart. Jour. des Debats var det eneste Blad, der havde bekjendtgjort Hr. Dulongs Ord, som ikke engang alle de tilstedeværende Deputerede havde hørt; Gen. Bugeaud skal have viist en meget forsonlig Tænkemaade og Hr. Dulong været villig til en Æreserklæring, hvis ikke ukloge Venner havde blandet sig i Sagen og forpurret en Forsoning. Bladet National beskylder Generalens Secundant, Gen. Rumigny, for at være den, der har pustet til Jlden, ja, den og andre Journaler drage endog Kongen ind i Sagen. De Kæmpende stode i en Afstand af 40 Skridt og avancerede 5 Skridt, hvorpaa Generalen skjød og traf sin Modstander over det venstre Øie, saa at han styrtede til Jorden uden at give en Lyd fra sig, og fik ikke meere sin Bevidsthed. Den 1ste Februar blev han begravet paa Kirkegaarden Pere Lachase, flere af Oppositionens Medlemmer, deriblandt Gen. Lafaaette, besørgede Liigbegængelsen, i hvilken Anledning Regjeringen havde truffet overordentlige Forholdsregler, for at forebygge Uroligheder. Tropper vare opstillede i alle Gader, hvorigjennem Toget passerede, en Curasseer Afdeling aabnede det, Politiesoldater trængte sig ind imellem Følget, saa at det blev adskilt i smaae Hobe, paa GrevePladsen, de elysæiske Marker, foran Louvre vare stærke Troppekorps og Artillerie opstillede, omtrent 40 Kanoner vare fordeelte paa forskjellige Punkter i Staden, saa at det havde Udseende af, at en fjendtlig Hær stod for Stadens Porte. Alt gik imidlertid roligt af, paa enkelte ved en saa uhyre Menneskestrimmel uundgaaelige Kollisioner nær. Jblandt Andre holdt Hr. Salverte en Sørgetale paa Kirkegaarden, der gjorde dybt Jndtryk paa alle Tilstedeværende. Dog er det langt fra, at denne ulykkelige Begivenhed har bragt Pariserne til Besindighed; tvertimod lader det til, at den vil drage flere Dueller efter sig, ligesom ogsaa adskillige fandt Sted samme Dag som hiin, af hvilke en imellem to medicinske Studenter havde et ligesaa sørgeligt Udfald. Man frygtede ogsaa for, at det imellem begge Parters Sekundanter turde komme til Tvekamp, og en for Gen. Rumignyførst fornærmelig Artikel i National, der til Gjengield fordi Generalen i Journ des. Deb. gjendriver hiint Blads urigtige Fremstilling af Sagen, vælter en stor Deel af Skylden paa ham, vilde sikkert give Anledning til en Duel imellem ham og Bladets Redakteur, Hr. Carrel, dersom ikke Kongen, hvis Adjutant Generalen er, havde, for at forebygge dette, øieblikkelig givet ham en Mission til Engelland. Hvad den foregivne Jndblanding af Kongen angaaer, da paastaae Nogle af Oppositions=Journalerne, efterat have insinueret, at han ved Gen. Rumigny har havt vigtig Deel i at forhindre en Udjævning af Sagen, at han har af Gen. Rumigny ladet sig give en Beretning om Duellens Udfald, Sle og derpaa med egen Haand brændt det Brev, Hr. Dulong, havde skrevet til Journ, des Debats med en Æreserklæring, for Gen. Bugeaud, Gen. Rumigny derimod forsikkrer i sin omtalte Fremstilling af Sagen, at han, Generalen, selv har brændt Brevet, ifølge Hr. Dulongs udtrykkelige Forlangende kort for Duellen. Beretningerne herom ere modsigende og forvirrede; det synes som om Oppositions=Journalerne uden Grund have trukket Kongen ind i denne ulykkelige Begivenhed, for at kaste en Skygge paa hans Karakteer. J det mindste er det ikke let at begribe, hvilken Jnteresse han kunde have af at faae et enkelt Medlem af Oppositionen ud af Verden, især da han jo risikerede, at Duellen havde havt det modsatte Udfald.